ડો. એની બેસન્ટે તે સમયના ભારતીય સમાજમાં શિક્ષણ સુધારવા અર્થે બનારસમાં ‘સેન્ટ્રલ હિંદુ કોલેજ’ ની સ્થાપના કરી, આ સંસ્થા આગળ જતાં ‘બનારસ હિંદુ યુનિવર્સિટી’ બની. ૧૯૦૭ માં થિયોસિફિકલ સોસાયટીની એક શાખા ભારતમાં ચેન્નાઇની પાસે આવેલા અદિયાર મુકામે શરૂ કરવામાં આવી, જેનું સંચાલન એની બેસન્ટે સંભાળ્યું. લોકમાન્ય તિલક સાથે રહી તેમણે ‘હોમરૂલ લિગ’ ની સ્થાપના કરી. આમ ભારતમાં રહી તેઓએ ભારતના સ્વાતંત્ર્ય સંગ્રામમાં પોતાના દેશના શાસન વિરૂદ્ધ લડત આપી હતી.